 Ọnụ Ọgụgụ 32  Ụmụ Ruben na ụmụ Gad wee nwee ìgwè anụ ụlọ, anụ ụlọ ha dị nnọọ ọtụtụ nezie. Ha wee hụ ala Jeza na ala Gilied, ma, lee! ọ bụ ebe ịzụ anụ ụlọ.Nihi ya, ụmụ Gad na ụmụ Ruben bịara gwa Mozis na Elieza onye nchụàjà na ndị isi nzukọ ahụ, sị:Atarọt na Daịbọn na Jeza na Nimra na Heshbọn na Iliele na Sibam na Nibo na Bion,bụ ala Jehova meriri nihu nzukọ Izrel, bụ ala ịzụ anụ ụlọ, ndị ohu gị nwekwara anụ ụlọ.Ha wee gaa nihu ịsị: Ọ bụrụ na ihe anyị masịrị gị, ka e nye ndị ohu gị ala a ka ọ bụrụ nke ha. Emela ka anyị gafee Jọdan.Mozis wee gwa ụmụ Gad na ụmụ Ruben, sị: Ùnu ga-ebi ebe a ụmụnne unu agawa agha?Gịnị mere unu ga-eji kụda ụmụ Izrel obi ka ha ghara ịgafere banye nala ahụ Jehova ga-enye ha?Otú ahụ ka nna unu hà mere mgbe m si na Kedesh-bania zipụ ha ka ha gaa hụ ala ahụ.Mgbe ha ruru na ndagwurugwu Eshkọl wee hụ ala ahụ, ha kụdara ụmụ Izrel obi, ka ha ghara ịbanye nala ahụ Jehova gaje inye ha.Iwe Jehova wee dị ọkụ nụbọchị ahụ, o wee ṅụọ iyi, sị:Ndị ikom ndị si nIjipt pụta, malite ná ndị gbara afọ iri abụọ gbagowe, agaghị ahụ ala ahụ m ṅụụrụ Ebreham, Aịzik na Jekọb niyi, nihi na ha esoghị m nụzọ zuru ezu,ma e wezụga Keleb nwa Jefọne onye Kinaz, na Jọshụa nwa Nọn, nihi na ha soro Jehova nụzọ zuru ezu.Jehova wee weso Izrel iwe dị ọkụ, o wee mee ka ha wagharịa nala ịkpa ruo afọ iri anọ, ruo mgbe ọgbọ ahụ dum nke nọ na-eme ihe ọjọọ nanya Jehova nwụchara.Lee, unu anọchiwo nna unu hà dị ka ụmụ ndị ajọ omume iji mee ka iwe Jehova na-eweso Izrel dịkwuo ọkụ.Ọ bụrụ na unu akwụsị iso ya, ọ ga-eme ọzọ ka ha nọtụkwuo nala ịkpa, unu ewee kpatara ndị a niile mbibi.E mesịa, ha bịaruru ya nso wee sị: Ka anyị jiri nkume gbaara anụ ụlọ anyị ogige, wuokwara ụmụntakịrị anyị obodo.Ma anyị onwe anyị ga-ejikere soro ná ndị na-ebu agha nihu ụmụ Izrel ruo mgbe ọ bụla anyị kpọgara ha nobodo ha, ma ụmụntakịrị anyị ga-ebi nobodo e wusiri ike ka ndị bi nala a ghara imetụ ha aka.Anyị agaghị alaghachi nụlọ anyị ruo mgbe ụmụ Izrel nwetara ala, onye nke ọ bụla ewee nweta ihe nketa nke ya.Nihi na anyị agaghị eso ha nweta ihe nketa malite nofe Jọdan gawa, nihi na anyị enwetawo ihe nketa nakụkụ ọwụwa anyanwụ nke Jọdan.Mozis wee sị ha: Ọ bụrụ na unu ga-eme ihe a, ọ bụrụ na unu ga-ejikere nihu Jehova ịga agha,onye ọ bụla nime unu nke jikeere ewee gafee Jọdan nihu Jehova, ruo mgbe ọ chụpụrụ ndị iro ya nihu ya,e wee merie ala ahụ nihu Jehova, e mesịa unu alọghachi, nezie, unu ga-abụ ndị ikpe na-amaghị nebe Jehova nọ nakwa nebe Izrel nọ; ala a ga-aghọkwa nke unu nihu Jehova.Ma ọ bụrụ na unu emeghị otú a, unu emehiewo Jehova. Mgbe ahụ, maranụ na unu ga-ata ahụhụ mmehie unu.Wuoronụ onwe unu obodo maka ụmụntakịrị unu, jirikwanụ nkume gbaara ìgwè ewu na atụrụ unu ogige, meekwanụ ihe si nọnụ unu pụta.Ụmụ Gad na ụmụ Ruben wee gwa Mozis, sị: Ndị ohu gị ga-eme nnọọ dị ka onyenwe m na-enye anyị niwu.Ụmụntakịrị anyị, ndị nwunye anyị, anụmanụ anyị na anụ ụlọ anyị niile ga-anọrọ nebe ahụ nobodo ndị dị na Gilied,ma ndị ohu gị, bụ onye ọ bụla a kwadebere ka o soro ná ndị agha, ga-agabiga nihu Jehova ịga agha, dị nnọọ ka onyenwe m kwuru.Mozis wee nye Elieza onye nchụàjà na Jọshụa nwa Nọn na ndị isi nke ndị bụ nna nebo dị iche iche nke ụmụ Izrel iwu banyere ha.Mozis wee sị ha: Ọ bụrụ na ụmụ Gad na ụmụ Ruben, onye ọ bụla a kwadebere ịga agha, esoro unu gabiga Jọdan nihu Jehova, e wee merie ala ahụ nihu unu, unu ga-enye ha ala Gilied ka ọ bụrụ nke ha.Ma ọ bụrụ na ha akwadebeghị wee soro unu gabiga, a ga-eme ka ha biri netiti unu nala Ke.Ụmụ Gad na ụmụ Ruben wee zaa, sị: Ihe Jehova gwara ndị ohu gị bụ ihe anyị ga-eme.Anyị onwe anyị ga-akwadebe gafere ruo ala Ke nihu Jehova, ala anyị ga-eketa ga-adịrị anyị nakụkụ a nke Jọdan.Mozis wee nye ụmụ Gad na ụmụ Ruben na ọkara ebo Manase nwa Josef ala nke Saịhọn bụ eze Amọraịt chịrị na ala nke Ọg bụ eze Beshan chịrị, ya bụ, ala nke obodo ndị dị nókèala ha, tinyere obodo ndị gbara ala ahụ gburugburu.Ụmụ Gad wee wuo Daịbọn na Atarọt na Aroa,na Atrọt-shofan na Jeza na Jọg-beha,na Bet-nimra na Bet-heran, bụ obodo ndị e wusiri ike, ndị e ji nkume gbaa ogige anụ ụlọ ha.Ụmụ Ruben wee wuo Heshbọn na Iliele na Kiriateyim,na Nibo na Bel-miona gbanwere aha ha agbanwetinyere Sibma; ha wee gụọ obodo ndị ahụ ha wuru aha ha.Ụmụ Mekia nwa Manase wee garuo Gilied weghara ya ma chụpụ ndị Amọraịt bi ya.Mozis wee were Gilied nye Mekia nwa Manase, o wee biri na ya.Jeya nwa Manase wee gaa weghara obodo ụlọikwu ha, o wee gụọ ha Havọt-jeya.Noba wee gaa weghara Kinat na obodo nta ya niile; o wee gụọ ya aha ya nke bụ Noba. 